[{"text_idx": "#000003", "text": "Arddangosfa \u2018Dwlu ar y Geiriau\u2019"}, {"text_idx": "#000006", "text": "Mae blog diweddaraf Linda yn canolbwyntio ar arhosiad Dylan a Caitlin yn Blashford, Hampshire, yn fuan ar o\u0302l iddynt briodi."}, {"text_idx": "#000009", "text": "Yn dilyn eu mis me\u0302l yng Nghernyw, cyflwynodd Dylan ei wraig newydd i\u2019w rieni yn Abertawe, ac ar o\u0302l hynny symudodd y pa\u0302r ifanc i fyw yng nghartref teulu Caitlin yn Blashford, ar ymyl New Forest yn Hampshire am chwe mis. Roedd y New Inn House (a gafodd ei ddymchwel ym 1970 er mwyn adeiladu gwarchodfa natur) yn hen dafarn brysur a\u0302 sawl erw o dir. Gwahanodd rhieni Caitlin pan roedd hi\u2019n ifanc iawn, ond roedd y teulu eisoes wedi cael ei ddenu gan \u2018the allurements of bohemia\u2019 (fel a nododd Paul Ferris, bywgraffydd Dylan), drwy gyfeillgarwch cryf ei thad a\u0302\u2019r bardd, Augustus John, a oedd yn byw gerllaw."}, {"text_idx": "#000017", "text": "Ar ddiwrnodau braf, byddai\u2019r cwpl yn aml yn mynd ar deithiau beic i New Forest, neu ar deithiau i fannau prydferth lleol, gan gynnwys y tirnod arfordirol nodedig, Durdle Door, yn Dorset. Mewn un ffordd, cawson nhw chwe mis o brofiad diofal a maldodus, yn rhydd o unrhyw ddigwyddiadau a fyddai\u2019n suro eu perthynas yn y pen draw. Mae\u2019n rhoi cipolwg diddorol ar gyfnod pan roedd Dylan yn cyfnerthu ei arferion gwaith gydol oes \u2013 roedd ganddo\u2019r rhyddid i ymddwyn fel ei hun heb ymyrraeth ei rieni, hyd yn oed os oedd yn gweld eisiau maldod mamol ei gartref ar adegau."}]